Document ID: /fineweb-2-swissfilter-quality_10-filterrobots/filtered/02823.jsonl.gz/97

U subotu 16. prosinca 2017. održan je Božićni koncert HKM St. Gallen. Prostrana crkva sv. Martina u Bruggenu i ove je godine bila ispunjena do posljednjega mjesta. Kratkim pozdravnim govorom ovu je tradicionalnu predblagdansku glazbenu priredbu otvorio domaći misionar o. fra Mićo Pinjuh.
Pozdravio je nazočne vjernike, ugledne goste i predstavnike domaće Crkve te izvođače s njihovim voditeljima. Nastupile su tamburaške skupne Ševa i Hrvatski korijeni, dječji i djevojački zbor te veliki misijski mješoviti zbor. Zborovima je ravnala Jasna Jegić.
Cjelovečernji program završio je prigodnim domjenkom u župnom središtu pored crkve. Gosti su se do kasno u noć prijateljski družili i nazdravljali te pjevali uz glazbu raspjevanih tamburaša.
Kratak presjek koncerta pogledajte u priloženom filmu. (II)
{gallery}stories/foto/drustvo/misije/sg/bozicni_koncert_sg_2017/{/gallery}